CELEX: 22011D0011
Language: lt
Date: 1301616000000
Title: 2011 m. balandžio 1 d. EEE jungtinio komiteto sprendimas Nr. 11/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

30.6.2011   
            
            
               LT
            
            
               Europos Sąjungos oficialusis leidinys
            
            
               L 171/8
            
         EEE JUNGTINIO KOMITETO SPRENDIMAS
   Nr. 11/2011
   2011 m. balandžio 1 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2007 m. rugsėjo 28 d. EEE jungtinio komiteto sprendimu Nr. 102/2007 (1).
            
         
               (2)
            
            
               Į Susitarimą turi būti įtraukta 2009 m. lapkričio 30 d. Europos Parlamento ir Tarybos direktyva 2009/142/EB, susijusi su dujas deginančiais prietaisais (2).
            
         
               (3)
            
            
               Direktyva 2009/142/EB panaikinama Tarybos direktyva 90/396/EEB (3), kuri įtraukta į Susitarimą, todėl ji turi būti iš Susitarimo išbraukta,
            
         NUSPRENDĖ:
   1 straipsnis
   Susitarimo II priedo V skyriaus 2 punkto (Tarybos direktyva 90/396/EEB) tekstas pakeičiamas taip:
   
      „32009 L 0142:2009 m. lapkričio 30 d. Europos Parlamento ir Tarybos direktyva 2009/142/EB, susijusi su dujas deginančiais prietaisais (OL L 330, 2009 12 16, p. 10).“
   
   2 straipsnis
   
      Europos Sąjungos oficialiojo leidinio EEE priede skelbtinas Direktyvos 2009/142/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. balandžio 2 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. balandžio 1 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 47, 2008 2 21, p. 16.
   
      (2)  OL L 330, 2009 12 16, p. 10.
   
      (3)  OL L 196, 1990 7 26, p. 15.
   
      (4)  Konstitucinių reikalavimų nenurodyta.